2024. aasta Vormel 1 hooaeg

**2024 FIA Vormel 1 maailmameistrivõistlused** oli 75. Vormel 1 hooaeg, mille käigus selgitati välja nii sõitjate kui ka konstruktorite maailmameister. Tegemist oli maailma kõrgeima taseme võistlusega vormelivõidusõidus, mida korraldas Rahvusvaheline Autoliit (FIA). Hooaega oli planeeritud rekordiline arv (24) etappe. Hooaeg algas 2. märtsil 2024 Bahreini ''grand prix'''ga ning lõppes 8. detsembril 2024 Abu Dhabi ''grand prix'''ga.

Maailmameistrid selgitati nii sõitjate kui konstruktorite arvestuses. Max Verstappen kindlustas neljanda järjestikuse meistritiitli Las Vegase ''grand prix'' järel. McLaren-Mercedes kindlustas Abu Dhabi ''grand prix'' järel meeskonna üheksanda meistritiitli konstruktorite arvestuses, mida viimati suudeti 1998. aastal.

## Sõitjad ja võistkonnad
Alltoodud võistkonnad ja sõitjad on sõlminud lepingu, et osaleda 2024. aasta Vormel 1 maailmameistrivõistlustel. Kõik võistkonnad sõidavad Pirelli rehvidega. Igal võistkonnal oli võistlustel kaks autot ning kohustus esitada mõlema auto kohta sõitja.

### Sõitjad vabatreeningul
Igal võistkonnal pidi hooaja jooksul osalema ühel vabatreeningul mõlema võistlusauto kohta noorsõitja, kes pole osa võtnud rohkem kui kahest *grand prix*st. Oliver Bearmani esimene vabatreening Ferrari võistkonnas läks selles arvestuses kirja. Alltoodud noorsõitjad valiti osalema 2024. aastal vabatreeningutel:

### Muudatused võistkondade nimekirjas
Eelmistel hooaegadel Alfa Romeo nime all sõitnud võistkond (varem Sauber) lõpetas partnerluse Sauberiga (nad valmistuvad sarjaga liituma 2026. aasta hooajal Audi alt). Võistkonna uuteks nimisponsoriteks said *online*-hasartmängude ettevõte Stake ja voogedastusplatvorm Kick ning uueks konstruktori nimeks Kick Sauber. Eelmisel hooajal nime all Scuderia AlphaTauri osalenud võistkond turundati ümber kui RB ning uuteks nimisponsoriteks tulid finantsettevõtted Visa ja Cash App.

### Muudatused sõitjate nimekirjas
Kõik sõitjad, kes sõitsid hooaja 2023 viimasel etapil jätkasid esmakordselt Vormel 1 ajaloos samades võistkondades.

#### Muudatused hooaja jooksul

Carlos Sainz juunioril diagnoositi pimesoolepõletik Saudi Araabia ''grand prix'' eel, mille tõttu ta pidi minema operatsioonile ning *grand prix*l osaleda ei saanud. Teda asendas Ferrari roolis 18-aastane varusõitja Oliver Bearman, kes tegi sellega oma Vormel 1 debüüdi.

Logan Sargeant oli üles antud Williamsi ridades Austraalia ''grand prix''l, kuid oli sunnitud osalemisest loobuma, kuna tiimikaaslane Alex Albon sõitis esimesel vabatreeningul autoga seina ning meeskond otsustas varuauto puudumisel Sargeanti auto Albonile võistlemiseks anda.

Alates Itaalia ''grand prix''-st otsustas Williams loobuda Logan Sargeantist ning teda valiti hooaja lõpuni asendama oma debüüthooajaks Vormel 2 piloot Franco Colapinto.

Kevin Magnussen sai 2 karistuspunkti Itaalia *grand prix*-l avarii põhjustamise eest, millega täitus tal 12 karistuspunkti 12 kuu jooksul. Sellel järgnes karistus, millega tuli tal vahele jätta järgmine, Aserbaidžaani ''grand prix''. Teda asendas hooaja alguses Ferrariga debüüdi teinud Oliver Bearman. Bearman asendas Magnusseni ka São Paulo ''grand prix''-l, kuna Magnussen ei tundnud ennast hästi.

Alates USA ''grand prix''-st otsustas RB asendada Daniel Ricciardo senise reservsõitja Liam Lawsoniga. Lawson sõitis 2023. aastal Ricciardo vigastuse ajal sama võistkonna eest (sel ajal oli tiimi nimeks AlphaTauri).

Reservsõitja ja järgmise aasta põhisõitja Jack Doohan sõitis Esteban Oconi asemel Alpine ridades viimasel, Abu Dhabi ''grand prix''-l. See otsus lubas Oconil osaleda samal ajal toimuval hooajajärgsel testimisel Haasiga, kelle ridades ta järgmisel hooajal sõidab.

## Kalender
2024. aasta kalender avaldati FIA poolt 5. juulil 2023 ning koosneb rekordiliselt 24 etapist. Hiina, Miami, Austria, USA, São Paulo ja Katari ''grand prix'''l olid kavas ka sprindivõistlus.

## Tulemused
### ''Grand prix''de kokkuvõte

### Punktisüsteem
Põhisõidul jagati punkte esikümnele ning võistluse kiireima ringi omanikule (kui ta lõpetab esikümnes). Sprindisõidus said punkte kaheksa parimat. Viigi puhul pandi järjest paika parimate tulemuste järgi. Kui võite on sama palju, siis vaadatakse teisi kohtasid jne. Kui pärast seda on ikka viik, otsustab FIA, kes on eespool. Punkte anti igal võistlusel järgneva loogika alusel:

}
|}

### Sõitjate MM-sarja järjestus



**Märkused**
* &nbsp;– sõitja ei lõpetanud etappi, ent tulemus klassifitseeriti, sest lõpetas üle 90% etapi distantsist.

### Konstruktorite MM-sarja järjestus




## Viited


## Märkused